Οι **Σουηδοί της Εσθονίας** (σουηδικά: *estlandssvenskar*, εσθονικά: *rannarootslased*) είναι μια σουηδική μειονότητα που παραδοσιακά κατοικεί στις παράκτιες περιοχές και τα νησιά της δυτικής και βόρειας Εσθονίας. Η αρχή της μόνιμης κατοίκησης των Σουηδών σε αυτές τις περιοχές (γνωστή ως Άιμπολαντ) χρονολογείται στον 13ο και 14ο αιώνα, όταν οι σουηδόφωνοι πρόγονοί τους έφθασαν στην Εσθονία από τα εδάφη της σημερινής Σουηδίας και Φινλανδίας. Σχεδόν όλη η σουηδική μειονότητα της Εσθονίας κατέφυγε στη Σουηδία κατά τη διάρκεια του Δευτέρου Παγκοσμίου Πολέμου, με αποτέλεσμα μόνο λίγοι από αυτούς να μείνουν πίσω, οι απόνονοι των οποίων διαμένουν μόνιμα στην Εσθονία ως σήμερα.

Δημογραφικά στοιχεία
--------------------

Δεν υπάρχουν πληθυσμιακά στοιχεία σχετικά με τους πρώτους αιώνες κατοίκισης των Σουηδών στην Εσθονία. Κατά το τέλος της Τευτονικής περιόδου, υπήρχαν περίπου 1.000 σουδικές οικογένειες, με περίπου 1.500 Σουηδούς στην πρωτεύουσα Ταλίν (σουηδικά: *Reval*). Υπολογίζεται ότι ο συνολικός πληθυσμός εκείνη την εποχή ήταν περίπου 5-7 χιλιάδες Σουηδοί, περίπου το 2-3% του πληθυσμού της περιοχής .

Η Ρωσική Απογραφή του 1897 κατέγραψε την σουηδική μειονότητα σε 5.768 κατοίκους (1,39% του πληθυσμού) στο Κυβερνείο της Εσθονίας. Η πλειοψηφία των Σουηδών ζούσε στην κομητεία Βίεκ, όπου αποτελούσαν το 5,6% του εκεί πληθυσμού.

Η απογραφή του 1922 κατέγραψε στην Εσθονία ένα συνολικό πληθυσμό 1.107.059 κατοίκων, από τους οποίους οι Σουηδοί αποτελούσαν μόλις το 0,7%, περίπου 7.850 άνθρωποι. Ωστόσο, αυτή η μειονότητα αποτελούσε την πλειοψηφία σε μερικές περιοχές, όπως το Ρουχνού, Βόρμσι και Ριγκούλντι. Στην απογραφή του 1934 παρατηρούμε μια μικρή μείωση, με 7.641 Σουηδούς καταγεγραμμένους. Μέχρι την έκρηξη του Δευτέρου Παγκόσμιου Πολέμου, ο πληθυσμός εκτιμάται ότι έφθασε τις 10.000, όμως περίπου 9.000 από αυτούς αναγκάστηκαν να καταφύγουν στη Σουηδία λόγω του πολέμου.

Γλώσσα
------

Δεν υπάρχει κάποια κοινή διάλεκτος της σουηδικής γλώσσας που να χρησιμοποιείται από τους Σουηδούς της Εσθονίας. Οι διάλεκτοι κατατάσσονται στις λεγόμενες ανατολικές διαλέκτους της σύγχρονης σουηδικής γλώσσας. Το νησί Ρουχνού έχει τη διάλεκτο του, στα νησιά Βόρμσι-Νοαρούτσι-Ριγκούλντι, επίσης, υπάρχει ξεχωριστή διάλεκτος, ενώ συναντάμε και μια διαφορετική σουηδική διάλεκτο στις τοποθεσίες Πάκρι-Βιχτερπάλου. Η διάλεκτος Χιούμα ομιλείται ακόμα από μερικούς κατοίκους του Γκαμαλσβένσκμπι.

Παραπομπές
----------

1. 1 2   (στα εσθονικά, αγγλικά) (PDF) *2000. Aasta rahva ja eluruumide loendus (Population and Housing Census)*. **2**. Statistikaamet (Στατιστική Υπηρεσία της Εσθονίας). 2001. ISBN 9985-74-202-8. Αρχειοθετήθηκε από το πρωτότυπο στις 2019-07-14.. Ανακτήθηκε στις 2009-09-23.
2. ↑  Population of Estonia by ethnic nationality, mother tongue and citizenship Αρχειοθετήθηκε July 17, 2011, στο Wayback Machine.
3. ↑  Seppo Zerterberg: Viro, Historia, kansa, kulttuuri. Helsinki: Suomalaisen kirjallisuuden seura, 1995, (ISBN 951-717-806-9)
4. ↑  
Russian Imperial Census 1897 Αρχειοθετήθηκε June 22, 2011, στο Wayback Machine.
5. 1 2  Riigi Statistika Keskbüroo (1924) (στα εσθονικά) (PDF). *1922 a. üldrahvalugemise andmed. Vihk II. Üleriikline kokkuvõte. Tabelid*.. Ανακτήθηκε στις 2009-09-15.
6. ↑  «Population in counties and towns, 1922». Statistics Estonia. 12 Ιανουαρίου 2008. Αρχειοθετήθηκε από το πρωτότυπο στις 15 Νοεμβρίου 2018. Ανακτήθηκε στις 13 Σεπτεμβρίου 2009.
7. ↑  «Ethnic minorities in Estonia: past and present». Estonian Institute. 26 Δεκεμβρίου 1998. Αρχειοθετήθηκε από το πρωτότυπο στις 3 Απριλίου 2009. Ανακτήθηκε στις 13 Σεπτεμβρίου 2009.
8. ↑  Riigi Statistika Keskbüroo (1937) (στα εσθονικά) (PDF). *Rahvastikuprobleeme Eestis. II Rahvaloenduse tulemusi. Vihk IV*.. Ανακτήθηκε στις 2009-09-15.
9. ↑

Εξωτερικοί σύνδεσμοι
--------------------

* Svenska Yle Arkivet: Estlandssvenskar 1991 och 1998[*νεκρός σύνδεσμος*]
* Svenska Yle Arkivet: Estlandssvenskar på Ormsö 1989 Αρχειοθετήθηκε 2013-12-08 στο Wayback Machine.
* Brief information about verbs in Estonian Swedish in the 19th century Αρχειοθετήθηκε 2017-10-20 στο Wayback Machine.
* Estonian Institute: Estonian Swedes
* Estonian Swedes embrace cultural autonomy rights
* Ethnic Minorities in Estonia
* Gammalsvenskby: the true story of Swedish settlement in Ukraine
* Statistics Estonia: Population by Ethnic Group, Nationality, Mother Tongue, and Citizenship
* Estlandssvenskarna i Estland - har upprättat kulturellt självstyre [*νεκρός σύνδεσμος*] (στα σουηδικά)
* Karl Friedrich Wilhelm Rußwurm: *Eibofolke oder die Schweden an der Küste Esthlands und auf Runö, eine ethnographische Untersuchung mit Urkunden, Tabellen und lithographirten Beilagen.* Reval 1855. E-Text (στα γερμανικά)